Aðalfundur haldinn í ráðstefnusal Nýherja , Borgartúni 37 , 13. febrúar 2015 kl. 16:00 - 17:00 . 1 . Formaður stjórnar , Benedikt Jóhannesson setti fundinn . 2 . Stungið var upp á Sigrúnu Rögnu Ólafsdóttur sem fundarstjóra og Sverri Ólafssyni sem fundarritara og var það samþykkt . Fundarstjóri gekk úr skugga um að löglega væri til fundarins boðað og skýrði frá því að mætt væri á aðalfund fyrir 77.16% hlutafjár . Fundarstjóri lýsti fundinn því lögmætan til að afgreiða þau málefni sem á dagskrá hans væru . 3 . Stjórnarformaður tók fyrstur til máls og flutti skýrslu stjórnar félagsins . Að því loknu óskaði fundarstjóri eftir því að umræður um hana færu fram eftir kynningu forstjóra á reikningum félagsins . Veitti fundurinn samþykki til þess . Afrit af ræðu stjórnarformanns er varðveitt sem fylgiskjal nr. 1 við fundargerð þessa . 4 . Næstur tók til máls Finnur Oddsson , forstjóri félagsins , og skýrði hann reikninga félagsins fyrir árið 2014 . Því næst var orðið gefið laust um reikninga félagsins og skýrslu stjórnar . Reikningar félagsins voru samþykktir samhljóða . 5 . Næsta mál á dagskrá var ákvörðun um ráðstöfun hagnaðar félagsins . Fundarstjóri bar upp tillögu stjórnar eins og hún kemur fram í áritun á reikninga félagsins en þar segir : " Stjórn félagsins leggur til að ekki verði greiddar út arður til hluthafa árið 2015 . Vísað er til ársreikningsins um ráðstöfun hagnaðar og aðrar breytingar á eiginfjárreikningum . “ Tillagan var samþykkt samhljóða . 6 . Næst bar fundarstjóri undir fundinn tillögu um að laun stjórnarmanna og varamanns þeirra í stjórn Nýherja hf. fyrir árið 2014 yrðu eftirfarandi : Formaður kr. 390.000 . á mánuði . Stjórnarmenn aðrir kr. 130.000 á mánuði . Tillagan var samþykkt samhljóða . 7 . Fundarstjóri bar upp tillögu um aðalmenn í aðalstjórn Nýherja hf . Fyrir lá tillaga um Guðmund Jóhann Jónsson í varastjórn Nýherja hf . Ekki komu fram tillögur um aðra aðila til stjórnarsetu og voru framangreindir því lýstir sjálfkjörnir . 8 . Fundarstjóri bar upp tillögu stjórnar um að endurskoðendur félagsins yrðu KPMG ehf . Fundarstjóri lýsti þá sjálfkjörna til endurskoðunar . 9 . Fundarstjóri bar næst upp svohljóðandi tillögu um heimild félagsins til kaupa á eigin hlutum skv. 55. grein hlutafélagalaga : Aðalfundur Nýherja haldinn 13. febrúar 2015 samþykkir heimild til handa stjórn félagsins til að kaupa allt að 10% af nafnverði hlutafjár félagsins , sbr. VIII. kafla laga nr. 2 / 1995 um hlutafélög . Kaupgengi skal miða við síðasta skráða dagslokagengi á markaði áður en samningur er gerður . Gildistími heimildarinnar er allt að átján mánuðir . Með samþykkt tillögu þessarar fellur úr gildi sams konar heimild sem samþykkt var á síðasta aðalfundi félagsins . Tillagan var samþykkt samhljóða . 10 . Undir liðnum Önnur mál þakkaði stjórnarformaður hluthöfum það traust , sem þeir sýndu nýkjörinni stjórn , fundarstjóra fyrir góða fundarstjórn og sleit svo fundi kl. 17:00 .